Familie drept i Bagdad
Moren, hennes 13 år gamle sønn og to døtre på fem og sju år ble stukket til døde mandag i sitt hjem øst i Bagdad, opplyser sikkerhetskilder og helsepersonell. Familiefaren hadde dratt på jobb da ugjerningen skjedde. Det er uvisst hvorfor familien, som bodde i et sjiamuslimsk nabolag, ble drept, sier en talsmann for irakiske myndigheter. Drapene skjer få dager etter at en sunnimuslimsk mor og hennes tre barn ble skutt og drept i et tilsynelatende sekterisk angrep i en landsby sentralt i Irak. Mandag ble også to mennesker drept og fem såret i et bilbombeangrep i Bagdad. Alle ofrene var sivile, opplyser politi og helsepersonell.
En mor og hennes tre barn er blant de åtte som er drept i nye voldshandlinger i Iraks hovedstad Bagdad.